**“Исем” темасын йомгаклау өчен тестлар.**

1**.Тел белеменең сүз төркемнәрен өйрәнә торган фәне:**

а) фонетика

ә) морфология

б) синтаксис

2. **Мөстәкыйль сүз төркемнәре:**

а) сөйләмдә тойгы белдерүгә булышлык итә торган ярдәмче чаралар

ә) мөстәкыйль сүзләргә ияреп кулланыла торган сүзләр

б) телдә аерым кулланылышта йөри торган тулы мәгънәле лексик берәмлекләр

3. **Исем нәрсәне белдерә?**

а) предметның билгесен

ә) билгенең билгесен

б) предметны

4. **Кем? соравы кайсы очракта бирелә?**

а) барлык җанлы әйберләргә

ә) кешеләргә

б) кешеләргә һәм хайваннарга

5. **Ялгызлык исемнәре дип нинди исемнәр атала?**

а) төрдәш предметларның һәм затларның берсенә генә бирелә

ә) төрдәш предметларның барысы өчен дә уртак атамалар

б) географик атамалар

6. **Ясагыч кушымча ялганып ясалган исем**

а) кушма исем дип атала

ә) ясалма исем дип атала

б) парлы исем дип атала

7. **Алмагач ясалышы буенча нинди исем?**

а) тамыр

ә) ясалма

б) кушма

8. **Берлек санның күрсәткече**

а) –нар/-нәр

ә) –лар/-ләр

б) дөрес җавап бирелмәгән

9**. Татар телендә ничә килеш бар?**

а) алты

ә) биш

б) җиде

10. **– лары/ -ләре исемнәрдә нинди кушымча?**

а) Иялек килеш кушымчасы

ә) 3 зат күплек сан тартым кушымчасы

б) Баш килеш кушымчасы

11. **Авылыңның исеменә нинди кушымчалар ялганган?**

а) 2 зат тартым һәм иялек килеше кушымчалары

ә) 1 зат тартым һәм иялек килеше кушымчалары

б) 2 зат тартым һәм төшем килеше кушымчалары

12.**Предметны белдерүче сүз төркеме:**

а) исем;

ә) сыйфат;

б) фигыль;

13.**Исем түбәндәге сорауларга җавап бирә:**

а) нишли? нишләде?

ә) нинди? кайсы?

б) кем? нәрсә?

14.**Ялгызлык исемнәрен тап.**

а) урман, агач;

ә) китап, дәфтәр;

б) Мәскәү, Идел;

15.**Ясалма исем:**

а) килеш кушымчасы ярдәмендә ясала;

ә) сүз ясагыч кушымча ярдәмендә ясала;

б) тартым кушымчасы ярдәмендә ясала;

16.**Тезмә исемнәр:**

а) бер тамырдан тора;

ә) биш тамырдан ясала;

б) ике яки өч тамырдан ясала;

17.**Ике тамырдан ясалып, сызыкча аша язылучы сүз:**

а) парлы;

ә) кушымча;

б) тезмә;

18.**Иялек килешендәге сүзне тап:**

а) агачка;

ә) урманны;

б) китапның;

19.**Исемнәр җөмләдә:**

а) ия, тәмамлык;

ә) хәбәр, аергыч;

б) ия, хәбәр, тәмамлык, аергыч, хәл булып килә.

20**.Предметның кайсы затка караганлыгы нинди кушымчалар белән белдерелә:**

а) килеш кушымчалары;

ә) тартым кушымчалары;

б) сүз ясагыч кушымчалар;